מלני מרגליס

מלני מרגליס (באנגלית: Melanie Margalis; נולדה ב-30 בדצמבר 1991) היא שחיינית אמריקאית, אלופה אולימפית (ריו דה ז'ניירו 2016) ואלופת עולם (בודפשט 2017) במשחה שליחות 4x200 מטר חופשי ואלופת העולם (קוואנגג'ו 2019) במשחה שליחות 4x100 מטר מעורב, סגנית אלופת עולם (בריכת 25 מטר) (האנגג'ואו 2018) במשחה ל-200 מטר מעורב אישי ול-400 מטר מעורב אישי.

ביוגרפיה 
מרגליס נולדה וגדלה בקלירווטר, פלורידה. היא למדה באוניברסיטת ג'ורג'יה.

2013
באוניברסיאדה שנערכה בקאזאן, רוסיה בשנת 2013 זכתה מרגליס בשתי מדליות, זהב וארד. מדליית זהב במשחה שליחות 4x200 מטר חופשי ומדליית ארד במשחה ל-200 מטר מעורב אישי 2:12.96 דקות.

2014
באליפות העולם (בריכת 25 מטר) שנערכה בדוחה, קטר בתחילת דצמבר 2014 זכתה  מרגליס במדליית ארד במשחה ל-200 מטר מעורב אישי בתוצאה של 2:06.68 דקות, אחרי קטינקה הוסו מהונגריה שקבעה שיא עולם חדש של 2:01.86 דקות ושיבון-מארי אוקונור מבריטניה (2:05.87 דקות). נוסף לכך, היא סיימה במקום שישי במשחה ל-100 מטר מעורב אישי בתוצאה של 58.86 שניות, בשלב המוקדמות היא קבעה תוצאה של 58.77 שניות ועלתה שלישית לשלב חצי הגמר.

2015
באליפות העולם שנערכה בקאזאן שנערכה בתחילת אוגוסט 2015 היא סיימה במקום שביעי במשחה ל-200 מטר מעורב אישי בתוצאה של 2:10.41 דקות.

2016

אלופה אולימפית
באולימפיאדת ריו דה ז'ניירו (2016) היא זכתה במדליית זהב במשחה שליחות 4x200 מטר חופשי לאחר ששחתה בשלב המוקדמות. היא שחתה שלישית ב"זינוק שליחות" תוצאה של 1:57.04 דקות. נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:09.21 דקות

2017

אלופת עולם
באליפות העולם שנערכה בבודפשט, הונגריה שנערכה ביולי 2017 היא זכתה במדליית זהב במשחה שליחות 4x200 מטר חופשי ביחד עם ליה סמית', מלורי קומרפורד וקייטי לדקי בתוצאה של 7:43.39 דקות, לפני סין (7:44.96 דקות) ואוסטרליה (7:48.51 דקות), כשחיינית שלישית היא שחתה ב"זינוק שליחות" תוצאה של 1:56.48 דקות. נוסף לכך, היא סיימה במקום רביעי פעם שנייה ברציפות במשחה ל-200 מטר מעורב אישי בתוצאה של 2:09.82 דקות, 11 מאיות ממדליית ארד. בשלב חצי הגמר היא קבעה שיא אישי חדש של 2:08.70 דקות ועלתה שנייה למשחה הגמר.

2018
באליפות הפאן פסיפיק בשחייה שנערכה בטוקיו, יפן באוגוסט 2018 זכתה מרגליס במדליית כסף במשחה ל-400 מטר מעורב אישי בתוצאה של 4:35.60 דקות, אחרי יו אוהשי (4:33.77 דקות) ולפני סקיקו שימיזו (4:36.27 דקות), שתיהן מיפן. נוסף לכך, היא סיימה במקום חמישי במשחה ל-200 מטר מעורב אישי בתוצאה של 2:10.67 דקות ומקום 12 במשחה ל-200 מטר חזה בתוצאה של 2:27.58 דקות.

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא זכתה ב-4 מדליות, 1 זהב ו-3 כסף. מדליית זהב במשחה שליחות 4x100 מטר מעורב לאחר ששחתה בשלב המוקדמות, שבו שחתה את סגנון החזה ב"זינוק שליחות" בתוצאה של 1:04.85 דקות. מדליות כסף, במשחה ל-200 מטר מעורב אישי בשיא אישי חדש של 2:04.62 דקות, אחרי קטינקה הוסו (2:03.25 דקות) ולפני בת ארצה קתלין בייקר (2:05.54 דקות), במשחה ל-400 מטר מעורב אישי בשיא אישי חדש של 4:25.84 דקות, אחרי קטינקה הוסו (4:21.40 דקות) ולפני פנטין לספר מצרפת (4:27.31 דקות) ובמשחה שליחות 4x200 מטר חופשי ביחד עם ליה סמית', מלורי קומרפורד ואריקה בראון בתוצאה של 7:35.30 דקות, אחרי סין (7:34.08 דקות) ולפני אוסטרליה (7:36.40 דקות), כשחיינית שלישית היא קבעה ב"זינוק שליחות" תוצאה של 1:53.59 דקות. נוסף לכך, היא סיימה במקום רביעי במשחה של-100 מטר מעורב אישי בשיא אישי חדש של 58.32 שניות.

2019
באליפות העולם שנערכה בקוואנגג'ו, קוריאה הדרומית שנערכה ב 2019 היא זכתה בשתי מלידות, זהב וכסף. מדליית זהב במשחה שליחות 4x100 מטר מעורב לאחר ששחתה בשלב המוקדמות את סגנון החזה וקבעה ב"זינוק שליחות" תוצאה של 1:06.40 דקות. מדליית כסף במשחה שליחות 4x200 מטר חופשי ביחד עם סימון מנואל, קייטי לדקי וקייטי מקלפלין בשיא אמריקה חדש של 7:41.87 דקות, אחרי אוסטרליה שקבעה שיא עולם חדש של 7:41.50 דקות, שיפור לשיא העולם בן 10 השנים של סין (7:42.08 דקות) ולפני קנדה שקבעה שיא לאומי חדש של 7:44.35 דקות. כשחיינית שלישית היא קבעה ב"זינוק שליחות" תוצאה של 1:55.81 דקות. נוסף לכך, היא סיימה בפעם השלישית ברציפות במקום רביעי במשחה ל-200 מטר מעורב אישי בתוצאה של 2:08.91 דקות, 21 מאיות השנייה איטי ממדליית ארד.

2021
באליפות העולם (בריכת 25 מטר) שנערכה באבו דאבי, איחוד האמירויות הערביות ב-16 בדצמבר 2021 היא זכתה במדליית ארד במשחה ל-400 מטר מעורב אישי בתוצאה של 4:26.63 דקות, אחרי טסה צ'פלוצ'ה מקנדה (4:25.55 דקות) ואלן וולש מאירלנד (4:26.52 דקות).

שיאים אישיים

בריכה אולימפית
 200 מטר חופשי: 1:56.58 דקות (2017)
 200 מטר חזה: 2:24.62 דקות (2018)
 200 מטר מעורב אישי: 2:08.70 דקות (2017)
 400 מטר מעורב אישי: 4:35.50 דקות (2018)

בריכת 25 מטר
 100 מטר מעורב אישי: 58.32 שניות (2018)
 200 מטר מעורב אישי: 2:04.62 דקות (2018)
 400 מטר מעורב אישי: 4:25.84 דקות (2018)

קישורים חיצוניים 

שחייניות מעורב אישי
שחייניות חופשי אמריקאיות
שחייניות חזה אמריקאיות
אלופות אולימפיות אמריקאיות: שחייה
אלופות עולם בשחייה
אלופות האוניברסיאדה: שחייניות
בוגרות אוניברסיטת ג'ורג'יה
בוגרי אוניברסיטת ג'ורג'יה
שחייניות אמריקאיות באולימפיאדת ריו דה ז'ניירו (2016)
אמריקאיות שנולדו ב-1991
אמריקאים שנולדו ב-1991